માતાપિતાના સંસ્કાર લઈને જન્મેલાં પાર્થ મહેતાએ ઘણીબધી ટેલેન્ટ અચીવ કરી છે, તેમણે chitralekha.comના ન્યૂઝ એડિટર ભરત પંચાલ સાથે વાત કરતાં કહ્યું હતું કે જિંદગીમાં તમામ વસ્તુનો અનુભવ કરી લેવો જોઈએ, તેમાંથી તમને કંઈક નવું શીખવા મળશે. તમે જે કરો તેના પહેલાં તમે વિચારો… કેમ આમ? બીજું કે તમારા મનમાં પ્રશ્ન આવે તો તરત પૂછી નાંખો. પૂછતાં રહેશો તો સોલ્યૂશન મળશે. લેકચર તો આખી દુનિયા આપે છે. સલાહસૂચન લોકો ખૂબ આપે છે, પણ કોઈ પ્રશ્ન પૂછતું જ નથી. પ્રશ્ન પૂછો તો નવું જાણવા મળશે. જવાબમાં કદાય તમને મંઝિલ પણ મળી જાય. 20 વર્ષની નાની ઉંમરે, અને પહેલાં લખ્યું હતું તેમ વાંચવાલખવા અને ભણવાની ઉમરમાં ખૂબ જ વિઝનરી વાતો અને નવીનવી વાતો કરી છે. પ્રશ્નઃ હાવર્ડ યુનિવર્સિટીમાં પ્રવેશ મેળવવામાં સફળ થનાર 4 વિદ્યાર્થીઓમાંના એક તમે છો, એ સ્ટાન્ડર્ડ સુધી પહોંચવા માટે ગોલ નક્કી કરીને તૈયારીઓ કરી હતી?